सुशील ने कहा कि वर्तमान वित्त वर्ष में प्राथमिक शिक्षा के लिए सर्वाधिक 22 हजार 887 करोड़ रू. का प्रावधान किया गया है, जबकि माध्यमिक शिक्षा के लिए 5209 करोड़ रू. उच्च शिक्षा के लिए 4295 करोड़ रू. का बजटीय प्रावधान है। उन्होंने कहा कि राज्य सरकार ने सभी कोटि की इंटरमीडिएट उतीर्ण करने वाली अविवाहित बालिकाओं को 10 हजार रूपये एवं स्नातक उतीर्ण करने वाली बालिकाओं को 25 हजार रूपये एकमुश्त प्रोत्साहन राशि के रूप में देने का निर्णय लिया है। सुशील ने कहा कि 7 से 12 वर्ष तक की किशोरी बालिकाओं के लिए सैनिटरी नेपकिन के लिए 150 रूपये की राशि को बढ़ाकर 300 रूपये प्रति बालिका कर दिया गया हैं। उन्होंने कहा कि वर्ग 9 से 12 की छात्राओं के लिए पोशाक राशि 1000 रूपये से बढ़ाकर 1500 रूपये कर दिया गया है। मैट्रिक पास करने वाली छात्राओं की संख्या बढ़ी है और वर्ष 2018 में छात्र-छात्राओं का यह अनुपात लगभग बराबर हो गया है। सुशील ने कहा कि शिक्षकों के नियोजन में महिलाओं के लिए 50 प्रतिशत स्थान आरक्षित किये गये हैं, जिसके फलस्वरूप शिक्षिकाओं की संख्या 19 प्रतिशत से बढ़कर 39 प्रतिशत हो गई है। कार्यक्रम को शिक्षा मंत्री कृष्णनंदन प्रसाद वर्मा ने भी संबोधित किया ।